A HONTVÁRMKGYEI BÚRPATAK VÖLGYÉNEK ÁSVÁNYOS FORRÁSAI. 335 



továbbá közli, hogy ha az ásványos víz a töltőszínben van, akkor a vörös- 

 fenyő csőből feltörő H^(J J r C0 2 (víz és kéndioxyd) valóságos látványosság. 

 Ugyanis először a csőből ezernyi parányi szökővízsugár ugrik ki, azután 

 a szénsavnyomás a víztükröt hullámos gömbfelületté nyomja. E közben 

 az akna néhány perc alatt teljesen megtelik szabad C0 2 -val. 



Ásványos vizű források a többi völgyben nem fakadnak föl. 



Magyaradtól K-re mintegy 12 kilométerre Mere, Egegh és Szalatnya 

 községben, a Selmecpatak völgyében, jóformán párhuzamosan a Bori- 

 völgygyel, ismét ilyen forrásokat látunk. Szálatnyánál az osztrák geoló- 

 gusok ismét Keuper-márgát mutatnak ki. 



A NyÉNy-ról KDK-re haladó vonal leg-KDK-ibb végén F. v. Foet- 

 terle és M. Eaczkievjcz az 1864-iki 1 : 144,000 térképen Felsőtúr 

 községnél, a Korpona völgyében, mutatnak ki ismét ilyen tarka Keuper- 

 márgát. 



Látni tehát, hogy az ásványos vizű források egy olyan tektonikai 

 vonal mentén törnek föl, mely a fölsőtriasz időszaki mészkő és dolomit 

 szélén a föntjelzett irányban vonul. A források közvetlen környékén 

 andesittufák, feljebb azonban az andesitek uralkodnak. Az egykori vul- 

 káni kitörések mélyében a szénsavforrások megvannak és egyéb más — 

 időről-időre — gyengülő postvulkános működések sincsenek kizárva. 



Az augitos amphibolos andesit nagy föltörésekor támadt dislocatio 

 egyik vonalán már az alsómediterrán időben törtek fel az első meleg- 

 források, melyek a vulkáni működések gyengülésével úgy fölszállási ere- 

 jűkben, mint kémiai és physikai tulajdonságaikban gyengültek, megvál- 

 toztak. A föltörésre alkalmas kürtők, repedések is változtak, részben be- 

 épültek a hosszú idő alatt. Az ásványos víz kitörésének ereje is folytonosan 

 gyengült és gyengül. Ha a gázokkal fölnyomuló víz kifolyása környékét 

 a szénsavas mész kiválasztása folytán olyan magasra építi, hogy már 

 nincs olyan nyomása, miszerint a mészkődombról lefolyjon ; egy ideig 

 még a kürtőben vagy repedésben mozog, kiömölni azonban már nem 

 képes. Ezután lassanként a közlekedési nyílás is beépül a kiváló szén- 

 savas mészszel. A dombot befödi a moha és a gyep és a forrás betemette 

 magát. Ilyen dombokat Szepes vármegyében a gánócifürdő melletti réten, 

 valamint Zólyom vármegyében Cserény-Csacsin község határában talál- 

 tam, melyekben egészen jól hallani még a beépült forrásnyílás alatt az 

 ásványos víz sajátságos csendes rotyogását és bugyborékolását. Ha azután 

 a forrás kitörési nyílása még jobban beépült, a forrásvíz másfelé keres 

 magának alacsonyabb pontra való fölszállást. Megtörténhetik még az is, 

 hogy az így elzárt gáztömeg olyan erős nyomást gyakorol az ilyen 

 dombra, hogy azt megbontja. 



